text: কলকাতাকে লন্ডভন্ড করছেন মমতা! বাগরি মার্কেট অগ্নিকান্ডে মমতাকে তোপ অধীরের। - Najarbandi । Online Bengali News Portal, Read Latest Bengali News from Most Popular News Portal
  Home / Kolkata / কলকাতাকে লন্ডভন্ড করছেন মমতা! বাগরি মার্কেট অগ্নিকান্ডে মমতাকে তোপ অধীরের।
  কলকাতাকে লন্ডভন্ড করছেন মমতা! বাগরি মার্কেট অগ্নিকান্ডে মমতাকে তোপ অধীরের।
  নজরবন্দি ব্যুরোঃ ভয়াবহ আগুনে জ্বলছে বাগরি মার্কেট। বিল্ডিং এর একটা বিরাট অংশ ভস্মীভূত। এই ঘটনার পরে রাজ্য সরকারকে তীব্র আক্রমন করলেন প্রদেশ কংগ্রেস সভাপতি অধীর চৌধুরী।
  গতকাল রাত ৩টে নাগাদ আগুন লাগে বড়বাজারের বাগরি মার্কেটের একটি পারফিউমের দোকানে৷ সেখান থেকে আগুন ছড়িয়ে ক্রমশ ভয়াবহ আকার নেই৷ আজও আগুন নিয়ন্ত্রণে আনার চেষ্টা চালিয়ে গেছে দমকল বাহিনী। এদিকে এই ভয়াবহ ঘটনার দায় রাজ্যের ওপরেই চাপিয়েছেন অধীর চৌধুরী৷ মমতা বন্দ্যোপাধ্যায়কে তীব্র কটাক্ষ করে তিনি বলেন,
  "মমতার আমলে কলকাতা লন্ডনে পরিণত হওয়ার বদলে আসলে লন্ডভন্ড হচ্ছে। একের পর এক দুর্ঘটনা ঘটছে শহরে৷ কিছুদিন আগেই ভেঙে পড়ে মাঝেরহাট ব্রিজ। আবার বাগরি মার্কেটে এই ভয়াবহ আগুন। সরকারের সদিচ্ছার অভাবেই এই ধরণের ঘটনা ঘটছে৷ আর এই সরকার প্রতিটা দুর্ঘটনার পর কমিটি গঠন করে। আসলে সেই কমিটি তো মুখ্যমন্ত্রীর কথামতোই রিপোর্ট তৈরি করে।" একই সুর শোনা যায় বিজেপি নেতা মুকুল রায় ও রাহুল সিনহার গলাতেও। বাগরি মার্কেটের ভয়াবহ অগ্নিকান্ডের জন্য বিজেপিও সরকারের ব্যর্থতাকেই চিহ্নিত করেছে।